ক্লোদ ল্যলুশ

ক্লোদ বারুক জোসেফ ল্যলুশ (জন্ম ৩০ অক্টোবর ১৯৩৭) হলেন একজন ফরাসি চলচ্চিত্র পরিচালক, লেখক, চিত্রগ্রাহক, অভিনেতা ও প্রযোজক। তার পরিচালিত উ্যন অম এ উ্যন ফাম চলচ্চিত্রটি কান চলচ্চিত্র উৎসব থেকে পাল্ম দর, ও শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কার অর্জন করে এবং তিনি শ্রেষ্ঠ মৌলিক চিত্রনাট্য বিভাগে একাডেমি পুরস্কার অর্জন করেন। পরের বছর তার পরিচালিত ভিভ্র পুর ভিভ্র (১৯৬৭) চলচ্চিত্রটি শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কারের মনোনয়ন লাভ করে। এছাড়া তিনি ১৯৭১ সালে ল্য ভয়ু চলচ্চিত্রের জন্য শ্রেষ্ঠ বিদেশি পরিচালক বিভাগে দাভিদ দি দোনাতেল্লো অর্জন করেন। তার সঙ্গীতধর্মী মহাকাব্যিক চলচ্চিত্র লে উন এ লে ওত্র (১৯৮১) কে তার শ্রেষ্ঠ কর্ম বলে গণ্য করা হয়। ল্যলুশ ১৯৩৭ সালের ৩০শে অক্টোবর প্যারিসের ৯ম আরোঁদিসমাঁয় জন্মগ্রহণ করেন। তার পিতা সিমোঁ ল্যলুশ ও মাতা শার্লত (বিবাহপূর্ব আবেলার)। সিমোঁ আলজেরিয় ইহুদি পরিবারে জন্মগ্রহণ করেছিলেন; অন্যদিকে তার মাতা ইহুদি ধর্মে ধর্মান্তরিত হয়েছিলেন। ল্যলুশ বলেন চলচ্চিত্রের সাথে তার পরিচয় হয়েছিল খুবই অল্প বয়সে, "আমি যখন খুব ছোট, আমার মা আমাকে চলচ্চিত্রের প্রেক্ষাগৃহে লুকিয়ে রাখতেন। গেস্টাপো আমাদের খুঁজে বেড়াতো। চলচ্চিত্র আমার জীবন বাঁচিয়েছিল।" মাধ্যমিক শিক্ষা সমাপনী বাকালোরেয়াতে ব্যর্থ হওয়ার পর তার পিতা নতুনভাবে শুরু করার জন্য তাকে একটি ক্যামেরা কিনে দিয়েছিলেন। তিনি প্রতিবেদক হিসেবে তার কর্মজীবন শুরু করেন। তিনি তার ব্যক্তিগত সফরে কোটের ভিতর ক্যামেরা লুকিয়ে রেখে সোভিয়েত ইউনিয়নের প্রাত্যহিক জীবনের চিত্রধারণ করেছিলেন। এছাড়া তিনি কয়েকটি ক্রীড়াভিত্তিক আয়োজনের চিত্রধারণ করেন, তন্মধ্যে রয়েছে গাড়ি চালনা প্রতিযোগিতা ২৪ ওর দ্যু মাঁ (24 Heures du Mans) এবং সাইকেল চালনা প্রতিযোগিতা তুর দ্য ফ্রঁস (Tour de France)। পরিচালক হিসেবে ল্যলুশের প্রথম পূর্ণদৈর্ঘ্য চলচ্চিত্র হল ল্য প্রোপ্র দ্য লম। কাইয়ে দ্যু সিনেমা এর নিন্দা করে লিখে, "ক্লোদ ল্যলুশ, নামটি ভালো করে মনে রাখুন, কারণ এটি আবার শুনবেন না।" তার পরবর্তী চলচ্চিত্র লা ফাম স্পেক্তাকল (১৯৬৩), এতে উল্লেখিত নারীবিদ্বেষী মতাদর্শের জন্য চলচ্চিত্রটির বিরুদ্ধে আপত্তি জানানো হয়। তবে ১৯৬৬ সালে তার পরিচালিত উ্যন অম এ উ্যন ফাম চলচ্চিত্রটি তার ভাগ্যে পরিবর্তন নিয়ে আসে, এমনকি কাইয়ে দ্যু সিনেমার সমালোচকেরাও এর প্রশংসা করেন। চলচ্চিত্রটি কান চলচ্চিত্র উৎসব থেকে পাল্ম দর, ও শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কার অর্জন করে এবং তিনি শ্রেষ্ঠ মৌলিক চিত্রনাট্য বিভাগে একাডেমি পুরস্কার অর্জন করেন। পরের বছর তার পরিচালিত ভিভ্র পুর ভিভ্র চলচ্চিত্রটির জন্য তিনি পুনরায় শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কারের মনোনয়ন লাভ করেন। তিনি ১৯৭১ সালে ল্য ভয়ু চলচ্চিত্রের জন্য শ্রেষ্ঠ বিদেশি পরিচালক বিভাগে দাভিদ দি দোনাতেল্লো অর্জন করেন। ১৯৮১ সালে নির্মিত তার সঙ্গীতধর্মী মহাকাব্যিক চলচ্চিত্র লে উন এ লে ওত্র-কে তার শ্রেষ্ঠ কর্ম বলে গণ্য করা হয়। ১৯৯৩ সালে তিনি ১৮তম মস্কো আন্তর্জাতিক চলচ্চিত্র উৎসবের জুরি সভাপতি হন। কান চলচ্চিত্র উৎসব ১৯৬৬: পাল্ম দর - উ্যন অম এ উ্যন ফাম (জয়) একাডেমি পুরস্কার ১৯৬৭: শ্রেষ্ঠ বিদেশি ভাষার চলচ্চিত্র - উ্যন অম এ উ্যন ফাম (জয়) ১৯৬৭: শ্রেষ্ঠ মৌলিক চিত্রনাট্য - উ্যন অম এ উ্যন ফাম (জয়) ১৯৬৮: শ্রেষ্ঠ বিদেশি ভাষার চলচ্চিত্র - ভিভ্র পুর ভিভ্র (মনোনীত) গোল্ডেন গ্লোব পুরস্কার ১৯৬৭: সেরা চলচ্চিত্র পরিচালক - উ্যন অম এ উ্যন ফাম (মনোনীত) ১৯৬৭: সেরা বিদেশি ভাষার চলচ্চিত্র - উ্যন অম এ উ্যন ফাম (জয়) ১৯৬৮: সেরা বিদেশি ভাষার চলচ্চিত্র - ভিভ্র পুর ভিভ্র (জয়) ১৯৭৬: সেরা বিদেশি ভাষার চলচ্চিত্র - তুত উ্যন ভি (মনোনীত) ১৯৯৬: সেরা বিদেশি ভাষার চলচ্চিত্র - লে মিজেরাবল (জয়) দাভিদ দি দোনাতেল্লো ১৯৭১: শ্রেষ্ঠ বিদেশি পরিচালক - ল্য ভয়ু "Claude Lelouch biography"। ফিল্ম রেফারেন্স। ১ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৬ মে ২০২০।  তোলেদানো, জোসেফ, Les Juifs maghrébins, ব্রেপোল, ১৯৮৯, পৃষ্ঠা ২৮৭। "Claude Lelouch: Life as a movie - Israel Culture"। ওয়াইনেটনিউজ। ৩১ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৬ মে ২০২০।  ল্যলুশ, ক্লোদ (অক্টোবর ২৬, ২০১৭)। "Le cinéma de Claude Lelouch en 13 vidéos" (ফরাসি ভাষায়)। Institut national de l'audiovisuel। "Passeurs d'histoires: vidéo "2011 - Lycée : la section cinéma reçoit Claude Lelouch"। সংগ্রহের তারিখ ২৬ মে ২০২০।  "Festival de Cannes: A Man and a Woman"। festival-cannes.com। ৭ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৬ মে ২০২০।  "The 39th Academy Awards (1967) Nominees and Winners"। অস্কার। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৬ মে ২০২০।  "The 40th Academy Awards (1968) Nominees and Winners"। অস্কার। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৬ মে ২০২০।  "18th Moscow International Film Festival (1993)"। এমআইএফএফ। ৩ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২৬ মে ২০২০।  "Claude Lelouch"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ২৬ মে ২০২০।  উইকিমিডিয়া কমন্সে ক্লোদ ল্যলুশ সংক্রান্ত মিডিয়া রয়েছে। ইন্টারনেট মুভি ডেটাবেজে ক্লোদ ল্যলুশ (ইংরেজি) আলোসিনেতে ক্লোদ ল্যলুশ (ফরাসি) রটেন টম্যাটোসে ক্লোদ ল্যলুশ (ইংরেজি)